Aintzane Usandizaga

Aintzane Usandizaga Lopez (Lasarte-Oria, Gipuzkoa, 1988ko apirilaren 15a) gipuzkoar idazlea, gidoilaria eta irakaslea da. Alor desberdinetan lan egin du; besteak beste, arte eta kultur zentroetan aritu da, gidoilari jardun du hainbat telebista saiotan eta arte hezkuntza eta kultur bitartekaritza proiektuetan ere murgildu da. Irakurle taldeak gidatzen eta Mondragon Unibertsitatean eskolak ematen ditu. 

 Bizitza 
Artearen Historian lizentziatu zen Euskal Herriko Unibertsitatean, eta Kultura Artistikoaren Gizarte Garapenetan Graduondokoa egin zuen Málagako Unibertsitatean (UMA). Kultur bitartekaritzan eta arte hezkuntzan aritua.  

 Lan ibilbidea 
Hainbat kultur proiektu eta zentrotan egin du lan,  besteak beste, arte eta kultur zentroetan aritu da, gidoilari jardun du hainbat telebista saiotan eta arte hezkuntza eta kultur bitartekaritza proiektuetan ere murgildu da. Irakurle taldeak gidatu ditu eta Mondragon Unibertsitatean eskolak ematen ditu. 

Kabitu ezina argitaratu zuen 2019an, literatur arloko bere lehen lana, eta, bi album ilustratu ere: (Ia) guztia moztu eta itsats daiteke. Etxepare eta JUUL sariak eskuratu zituen Etxe honetan albuma (Pamiela, 2019) Asier Iturralde Gonzalez de Alaiza Gaston ilustratzailearekin batera egindakoa. Esther Ferrer eta denbora (Pamiela, 2022), Aran Santamariarekin Bagara sailerako sorturiko lehen alea. Haurrei zuzenduta dago Ez duzu sinetsiko (2023, Txalaparta) liburua. Zomorrotu (2023, Elkar) lanean bost istoriok osatzen dute liburua eta elkarren artean lotuta daude pertsonaiak.

Hainbat kolaborazio egin ditu Berria egunkarian eta Hitzen Uberan agerkari digitalean ere kolaborazioak egindakoa da, besteak beste, Berriako Udako narrazioak edo Mira ataletan esaterako, eta Tupust! kolektiboaren Zu komiki-antologian.

 Lanak 
 Nobelagintza 
 Kabitu ezina (2019, Elkar)

 Haur eta gazte literatura 

 Ez duzu sinetsiko (2023, Txalaparta)

 Ipuingintza 
 Zomorrotu (2023, Elkar)

 Album ilustratuak 

 Etxe honetan (2019, Pamiela). Asier Iturralde Gonzalez de Alaiza Gaston ilustratzailearekin batera ondutako lana. XIII. Etxepare Saria eskuratu zuen lan honek, baita Ikastolen Elkartearen Juul saria ere, 2021ean.
 Esther Ferrer eta denbora, album ilustratua ondu dute Aintzane Usandizagak eta Aran Santamariak, artistaren lana berrinterpretatuz. Emakume artistei eskainitako Bagara bildumako lehen liburua da.(2022, Pamiela).

 Sariak 

 2021an, Ikastolen Elkartearen Juul saria
 2019an, Etxepare Saria eskuratu zuen, Etxe honetan lanarekin
 2018an, Zumaiako Udalak antolatu ohi duen Julene Azpeitia ipuin-lehiaketan bigarren saria lortu zuen Bazterbideak ipuinarekin.
 2014an, Zumaiako Udalak antolatu ohi duen Julene Azpeitia ipuin-lehiaketan lehen saria lortu zuen Kolokan ipuinarekin, 

 Erreferentziak 

 Kanpo estekak 
Aintzane Usandizagaren lanak, Berrian.zi

Kategoria:Lasarte-Oriako idazleak
Kategoria:Lasartearrak
Kategoria:Euskal Herriko Unibertsitateko ikasleak
Kategoria:Emakume idazleak